Howard Dean

Howard DEAN (naskita la 17-an de novembro 1948) estas usona politikisto, unu el la gvidantoj de la Demokratia Partio, kaj la antaŭa guberniestro de Vermonto (1991-2002). Li eksplodis en la nacian konscion dum la usonaj prezidentaj antaŭbalotoj de 2004, kiam li transiris de nekonata kandidato sen subteno al ĉefa kandidato ene de jaro, pro sia opozicio al la milito en Irako kaj danke al noviga kampanjo, kiu baziĝis sur la uzo de la Interreto por krei larĝan bazon de populara subteno.  Kvankam ĉi tiu bazo de subteno ne sufiĉis por ke li gajnu la nomumon kaj lia kampanjo kolapsis post lia malvenko en la unua konkurso en Iovao, la mekanismo, kiun li konstruis, daŭre funkciis por dekoj da Demokrataj kandidatoj por diversaj postenoj en la antaŭbalotoj kaj ĝeneralaj elektoj, lasante Dean en ŝlosila pozicio en la partio. 

Kvankam lia usona prezidenta kampanjo malsukcesis, Dean estas konsiderata pioniro en la pliigo de profilo de interreta monkolektado.

Tiu kondukis lin al la pozicio de prezidanto de la Demokrata Nacia Komitato (2005-2009), la partian organizon, kaj respondecis pri la 50-ŝtata strategio per kiu la Demokratoj venkis en la naciaj elektoj de 2006 kaj 2008, inkluzive de sukcesoj en tradicie Respublikanaj subŝtatoj.  

Dean diplomiĝis ĉe Universitato Yale kun bakalaŭro pri politika scienco en 1971. En 1978, li gajnis sian doktorecon kaj medicinan licencon de la Albert Einstein Lernejo de Medicino en Novjorko.

Li estas kuracisto laŭ profesio kaj subtenas universalan sanzorgadon. 

 Referencoj 

 Eksteraj ligiloj 

 Profesia biografio de Howard Dean

Kategorio:Usonaj politikistoj
Kategorio:Guberniestroj de Vermonto
Kategorio:Usonaj kuracistoj
Kategorio:Progresismo en Usono